השחורים, לא היה איש מבין העקרבים נוכח. העקרבים השחורים נעלמו כאילו בלעה אותם האדמה. האדם היחיד בבסיס שלא הודאג מהדבר הזה הייתה המנקה. בסך הכל, האישה הפורטו-ריקנית לא ראתה שום קשר בין העקרבים השחורים והעבודה שלה, מלבד העובדה שיהיה פחות ניקיון לעשות. וודסון "צ'ארלי," הקול המוכר גרם לי לעצור ולהרים את ידי. הרעש בבית נפסק מיידית. "כן, אלמר?" שאלתי. "אתה פנוי בימים הקרובים?" שאל מייג'ר-גנרל וויליס. "אהה... כן אלמר, למה?" שאלתי בהיסוס. "צ'ארלי, הפנטגון מקים ועדת חקירה לעניין העקרבים. אני מניח שקראת עיתונים הבוקר? ראית טלוויזיה?". "שמעתי, אלמר," עניתי בקול עייף, "חבל. זה לא היה צריך לקרות. אתם רוצים אותי?". "צ'ארלי, אתה כנראה בעל הדרגה הבכירה ביותר שמכיר אותם טוב וחף מכל אינטרס פה. אני באמת צריך אותך. תוכל לבוא?". "כן," עניתי באנחה. מאוד לא נעים לקבל משימה כזאת. "יש לך טיסה בעוד שעה ועשרים דקות. תספיק?". "מאה אחוז, אלמר," אמרתי, "אהיה שם. עוד משהו?". "לא," ענה רמטכ"ל הכוחות המזויינים האמריקנים, "נתראה בקרוב". ניתקתי את הטלפון. "זה היה גנרל וויליס" אמרתי, "אני נוסע לוושינגטון". "שיהיה בהצלחה,"